మూవీ ఆర్టిస్ట్స్ అసోసియేషన్ (మా) ఎన్నికల వివాదంలో పోలింగ్ రోజు నాటి సీసీటీవీ ఫుటేజ్ కీలకంగా మారింది. ఎన్నికలు ఉద్రిక్తత వాతావరణంలో జరిగాయని.. అవకతవకలు జరిగాయని పేర్కొంటూ.. విలక్షణ నటుడు ప్రకాష్ రాజ్ 'మా' ఎలక్షన్ నాటి సీసీటీవీ ఫుటేజ్ కావాలని ఎన్నికల అధికారి కృష్ణ మోహన్ కు లేఖ రాశారు. అయితే ప్రకాశ్ రాజ్ అడిగిన 'మా' ఎన్నికల సీసీటీవీ ఫుటేజ్ ఇవ్వాలా వద్దా అనే అంశం తన పరిధిలో లేదని.. అది 'మా' అధ్యక్షుడు మంచు విష్ణు పరిధిలో ఉంటుందని తాజాగా కృష్ణమోహన్ తెలిపారు.
'మా' ఎన్నికలలో వైస్సార్సీపీ ప్రమేయం ఉందంటూ ప్రకాశ్ రాజ్ ట్విట్టర్ వేదికగా కొన్ని ఫోటోలను పోస్ట్ చేసిన నేపథ్యంలో కృష్ణమోహన్ ఈ వ్యాఖ్యలు చేశారు. 'మా' ఎన్నికల నిర్వహణతోనే తన బాధ్యత పూర్తయ్యిందని.. ఆ తర్వాత జోక్యం చేసుకోవడానికి తనకు అధికారాలు లేవని స్పష్టం చేశారు. ఎన్నికలు జరిగిన రోజున.. కౌంటింగ్ జరిగిన సమయంలో తనకు ఎలాంటి ఫిర్యాదులు అందలేదని.. అప్పుడే ఫిర్యాదు చేసుంటే చర్యలు తీసుకునేవాడిననని 'మా' ఎన్నికల అధికారి అన్నారు.
''సీసీటీవీ ఫుటేజ్ వ్యవహారం ఇప్పుడు నా పరిధిలో లేదు. ఆ ఫుటేజ్ ఇవ్వాలా వద్దా అనే నిర్ణయం 'మా' అధ్యక్షుడైన మంచు విష్ణు పరిధిలో ఉంది. అలాగే ప్రకాశ్ రాజ్ ఫిర్యాదు చేస్తున్న వ్యక్తులపై చర్యలు తీసుకునే అధికారం కూడా మంచు విష్ణుకే ఉంది. 'మా' ఎన్నికలు నిర్వహించడంతో నా బాధ్యత పూర్తయింది. ఆ తర్వాత జరిగే పరిణామాలు నా పరిధిలోకి రావు. 'మా' ఎన్నికలు జరిగిన సమయంలో కానీ.. కౌంటింగ్ సమయంలో కానీ ఏవైనా ఫిర్యాదులు వచ్చి ఉంటే ఖచ్చితంగా చర్యలు తీసుకునేవాడిని. అప్పుడు ఎవరూ ఫిర్యాదు చేయలేదు'' అని కృష్ణమోషన్ అన్నారు.
తొలిసారి ప్రకాష్ రాజ్ సీసీ ఫుటేజీ అడిగినప్పుడు పరిశీలించి చెప్తానని మాత్రమే అన్నానని.. ఇస్తానని అనలేదని 'మా' ఎన్నికల అధికారి తెలిపారు. న్యాయస్థానం ఆదేశాల మేరకు తాను నడుచుకుంటానని.. ఇకపై అధికారమంతా అధ్యక్షుడి చేతిలోనే ఉంటుందని కృష్ణ మోహన్ పేర్కొన్నారు. ఎన్నికల్లో వైకాపా నాయకుల జోక్యముందని ప్రకాశ్ రాజ్ చేసిన ఆరోపణలపై స్పందించేందుకు ఆయన నిరాకరించారు.
కాగా 'మా' ఎన్నికల రోజున తమపై ప్రత్యర్థి వర్గం సభ్యులు దౌర్జన్యం చేశారని.. తమ సభ్యుల పై దాడి చేశారని మంచు విష్ణు ప్యానల్ మీద ప్రకాష్ రాజ్ ప్యానల్ సభ్యులు ఆరోపించిన సంగతి తెలిసిందే. ఈ మేరకు సీసీ కెమెరాలు అన్ని విషయాలను రికార్డు చేసుంటాయని.. అందుకే సీసీటీవీ ఫుటేజీ ఇచ్చి అనుమానాలను నివృత్తి చేసుకుంటామని కోరుతున్నామని ఎన్నికల అధికారికి ప్రకాష్ రాజ్ లేఖ రాశారు. ఈ నేపథ్యంలో సీసీటీవీ ఫుటేజీ కావాలంటే నిబంధనల ప్రకారం కోర్టుకు వెళ్లాలని కృష్ణ మోహన్ స్పష్టం చేశారు.
moovee artists asosiation (maa) ennikala vivaadamlo poling roju naati cctv futage keelakamgaa maarindi. ennikalu udriktata vaataavaranamlo jarigayani.. avakatavakalu jarigayani perkontu.. vilakshana natudu prakash raj 'maa' election naati cctv futage kaavaalani ennikala adhikari krishna mohan ku lekha raasaaru. ayithe prakash raj adigina 'maa' ennikala cctv futage ivwala vadda ane amsam tana paridhilo ledani.. adhi 'maa' adhyakshudu manchu vishnu paridhilo untundani taajaagaa krishnamohan telipaaru.
'maa' ennikalalo vissarseepy prameyam undantuu prakash raj twitter vedikagaa konni photolanu post chesina nepathyamlo krishnamohan ee vyaakhyalu chesaru. 'maa' ennikala nirvahanatone tana baadhyata puurtayyindani.. aa tarvaata jokyam chesukovadaniki tanaku adhikaaraalu levani spashtam chesaru. ennikalu jarigina rojuna.. counting jarigina samayamlo tanaku elanti firyaadulu andaledani.. appude firyaadu chesunte charyalu teesukunevaadinanani 'maa' ennikala adhikari annaru.
''cctv futage vyavahaaram ippudu naa paridhilo ledu. aa futage ivwala vadda ane nirnayam 'maa' adhyakshudaina manchu vishnu paridhilo undi. alaage prakash raj firyaadu chestunna vyaktulapai charyalu teesukune adhikaaram kuudaa manchu vishnuke undi. 'maa' ennikalu nirvahinchadamtho naa baadhyata poortayindi. aa tarvaata jarige parinaamaalu naa paridhiloki raavu. 'maa' ennikalu jarigina samayamlo cony.. counting samayamlo cony evaina firyaadulu vachi unte khachitamgaa charyalu teesukunevaadini. appudu evaruu firyaadu cheyaledu'' ani krishnamoshan annaru.
tolisari prakash raj cc futagey adiginappudu pariseelinchi cheptaanani matrame annaanani.. istaanani analedani 'maa' ennikala adhikari telipaaru. nyaayasthaanam aadesaala meraku taanu naduchukuntaanani.. ikapai adhikaaramantaa adhyakshudi chetilone untundani krishna mohan perkonnaru. ennikallo vaikapa naayakula jokyamundani prakash raj chesina aaropanalapai spandinchenduku aayana niraakarinchaaru.
kaga 'maa' ennikala rojuna tamapai pratyarthi vargam sabhyulu dourjanyam chesarani.. tama sabhyula pai daadi chesarani manchu vishnu pyanal meeda prakash raj pyanal sabhyulu aaropinchina sangati telisinde. ee meraku cc kemeralu anni vishayaalanu rikaardu chesuntayani.. anduke cctv futagey ichi anumaanaalanu nivrutti chesukuntamani korutunnamani ennikala adhikaariki prakash raj lekha raasaaru. ee nepathyamlo cctv futagey kavalante nibandhanala prakaaram kortuku vellaalani krishna mohan spashtam chesaru.